Fl-Istati Uniti beda jinstema' l-każ kontra Derek Chauvin, il-Pulizija mixli bil-qtil ta' George Floyd. Xhud fil-każ iddeskriva li waqt l-allegat attakk, Floyd deher iċedi ftit ftit għall-forza tal-Pulizija, li l-Avukat tal-akkużat iddeskriva bħala waħda 'kerha iżda kienet neċessarja'. Il-każ George Floyd jeħodna lura għal Mejju tal-2020 meta ċċirkola filmat tal-Pulizija jżomm irkopptu fuq għonq il-vittma ta' karnaġġjon skur fil-belt ta' Minneapolis. Il-mewt ta' Floyd xprunat protesti maġġuri madwar l-Istati Uniti.